wickkiey/tamil-wikipedia-markdown huggingface dataset:
# மறுகா (இதழ்)


***மறுகா*** இலங்கை,மட்டக்களப்பிலிருந்து வெளிவரும் பருவ இதழாகும். கலை இலக்கிய சஞ்சிகையான **மறுகா** திரு.த. மலர்ச்செல்வனை ஆசிரியராகக் கொண்டு வெளிவருகிறது.  

## ஆசிரியர்
- த. மலர்ச்செல்வன்

## தொடர்பு முகவரி
மறுகா, ஆரையம்பதி 03, மட்டக்களப்பு  

## பணிக்கூற்று
- புதிய தலைமுறையினருக்கான உடைப்பு

## உள்ளடக்கம்
கலை இலக்கிய செய்திகள், கவிதைகள், சிறுகதைகள், கட்டுரைகள் ஆகியன இவ்விதழில் இடம்பெற்றிருந்தன.
# மகுடம் (இதழ்)


***மகுடம்*** இலங்கை,மட்டக்களப்பிலிருந்து வெளிவரும் கலை, இலக்கிய, சமூகப் பண்பாட்டுக் காலாண்டிதழாகும். மானுடம் சிறக்க உழைப்பது மகுடம், தானதுவாகி தழைப்பதும் மகுடம் என்ற மகுட வாசகத்துடன் மகுடம் இதல் 2012 சனவரியில் இருந்து வெளிவருகின்றது.  

## ஆசிரியர்
- வி. மைக்கல் கொலின்

## தொடர்பு முகவரி
ஆசிரியர், *மகுடம்*, இலக்கம் 90, பார் வீதி, மட்டக்களப்பு, இலங்கை.  

மின்னஞ்சல்: w.michaelcollin@gmail.com  

## உள்ளடக்கம்
கலை இலக்கிய செய்திகள், கவிதைகள், சிறுகதைகள், கட்டுரைகள் ஆகியன இவ்விதழில் இடம்பெற்றிருந்தன.
# யமகம்

**யமகம்** என்பது செய்யுள் இயற்றுவோர் கையாளும் ஒரு புலமை விளையாட்டு.  

இதனைச் சொல்விளையாட்டு எனவும் வழங்குவர்.  

சித்திரக்கவி வகையில் ஒன்றாகவும் கூறுவர்.  

அணி வகையில் மடக்கணி என்பர்.  

அருணகிரிநாதர் இயற்றிய கந்தர் அந்தாதி நூலிலுள்ள எல்லாப் பாடல்களும் யமகச் செய்யுளால் ஆனவை.  
## காண்க
- கந்தர் அந்தாதி முழுமையான நூல்
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# தேசிய நெடுஞ்சாலை 227 (இந்தியா)


**தேசிய நெடுஞ்சாலை 227** (என்.எச் 227) இந்தியாவின் தமிழ்நாட்டில் முழுவதுமாக அமைந்திருக்கும் ஒரு இந்திய தேசிய நெடுஞ்சாலை. இதன் மொத்த நீளம் 135.4 கி.மீ. (84.1 மைல்). இது தமிழ்நாட்டில் உள்ள நகரங்களான திருச்சி மற்றும் சிதம்பரம் இரண்டையும் இணைக்கும் தேசிய நெடுஞ்சாலை.  

## வழி
திருச்சிராப்பள்ளி - இலால்குடி - புள்ளம்பாடி - கல்லக்குடி - கல்லகம் - கீழப்பழூர் - பொய்யூர் - உடையார்பாளையம் - ஜெயங்கொண்டம் - கங்கைகொண்ட சோழபுரம் - மீன்சுருட்டி - காட்டுமன்னார்கோயில் - இலால்பேட்டை - குமராட்சி - சிதம்பரம்.
# புலமை விளையாட்டு

**புலமை விளையாட்டு** என்பது செய்யுள் இயற்றுவோர் தம் சொல்லாண்மையைக் காட்டக் கையாளும் ஒரு வகை உத்தி.  

இதனைச் சொல்விளையாட்டு எனவும் வழங்குவர்.  

சித்திரக்கவி போன்றனவும், யமகம், மாலைமாற்று போன்ற சொல்லணி வகைகளும் இதன்பால் அடங்கும்.  

திருஞான சம்பந்தர், அருணகிரிநாதர் போன்றோர் சொல்லோடு விளையாடித் தம் புலமையை வெளிப்படுத்தினர்.  

அருணகிரிநாதர் இயற்றிய கந்தர் அந்தாதி நூலிலுள்ள ஒரு பாடல்.  
<poem>  
திதத்தத்தத் தித்தத் திதிதாதை தாததுத் தித்தத்திதா  
திதத்தத்தத் தித்த திதித்தித்த தேதுத்து தித்திதத்தா  
திதத்தத்தத் தித்தத்தை தாததி தேதுதை தாததத்து  
திதத்தத்தத் தித்தித்தி தீதீ திதிதுதி தீதொத்ததே. பாடல் எண் 54 </poem>  
- இப்படி ஒரு பாடல், இப்படி ஒரு உரை, இப்படி ஒரு கருத்துரை, தமிழில் விளையாடிய காலம் 15ஆம் நூற்றாண்டில் தோன்றி, மறைந்தது. தமிழ்மொழி வரலாற்றில் இது ஒரு கால கட்டம்.

## அடிக்குறிப்பு
# ஒளிப்படக்கருவி



**ஒளிப்படக்கருவி** அல்லது **நிழற்பட ஒளிவாங்கி**,**படமி**(சுருக்கம் : **ஒளிவாங்கி** அல்லது **'நி' னா வாங்கி** ) (ஆங்கிலம்: Camera) என்பது காட்சிகளைப் படம் பிடிப்பதற்கான ஒரு கருவியாகும்.  

ஒற்றைப் படத்தைப் பிடிக்கக்கூடிய கருவிகளும், அடுத்தடுத்துத் தொடர்ச்சியாகப் பல படங்களை எடுக்கக்கூடிய கருவிகளும், படங்களோடு ஒலிகளையும் பதிக்கும் படம்பிடிகருவிகளும் உள்ளன. ஒற்றைப் படத்தை எடுக்கும் கருவிகள், நிழற்படக் கருவிகள் (*photo cameras*) அல்லது நிலைத்த படம்பிடிகருவிகள் (*still cameras*) எனப்படுகின்றன. காட்சிகளிலிருந்து வரும் ஒளியைக் குவித்து ஒளியுணர்வுள்ள மேற்பரப்பில் விழச் செய்வதன் மூலமே படம் பிடிக்கப்படுகின்றது. கட்புலனாகக்கூடிய ஒளிக்கதிர்கள் மட்டுமன்றி, கட்புலனாகாத கதிர்களையும் படம்பிடிகருவிகள் பயன்படுத்துவதுண்டு.
# தினமணி



**தினமணி** இந்தியாவின் தமிழகத்தில் வெளியாகும் ஒரு முன்னணித் தமிழ் நாளிதழ் ஆகும். இது சென்னை, கோவை, மதுரை, திருச்சி, வேலூர், திருநெல்வேலி, தருமபுரி, புதுதில்லி, விழுப்புரம் உள்ளிட்ட இடங்களில் இருந்து பிரசுரிக்கப்படுகிறது.  

தினமணியை வெளியிடும் நிறுவனம் *நியூ இந்தியன் எக்ஸ்பிரஸ்* நிறுவனக் குழுமம் ஆகும். (The New Indian Express Group of Companies). இந்த நிறுவனம் ஆங்கிலத்தில் நியூ இந்தியன் எக்ஸ்பிரஸ் பத்திரிகையையும் கன்னடத்தில் கன்னடப் பிரபா நாளிதழையும் வெளியிடுகிறது. சினிமா எக்ஸ்பிரஸ் (தமிழ்), மலையாளம் வாரிகா (மலையாளம்) ஆகியன இந்நிறுவனத்தால் வெளியிடப்படும் இதழ்கள் ஆகும்.  

## முதல் இதழ்
1934 செப்டம்பர் 11 பாரதியாரின் நினைவு நாளன்று அரையணா விலையில் எட்டு பக்கங்களுடன் "தினமணி" நாளிதழின் முதல் இதழ் வெளிவந்தது.  

## தினமணிக் கதிர்
தினமணிக் கதிர் என்பது தினமணி நாளிதழின் ஞாயிற்றுக்கிழமை இதழுடன் இலவசமாக அளிக்கப்படும் இதழாகும். பல்சுவை இதழாக வெளியாகும் இந்த இதழில் சிறுகதை, கட்டுரை, நகைச்சுவைப் பகுதி, துணுக்குகள் போன்றவை இடம் பெற்றிருக்கின்றன.  

## தினமணி ஆசிரியர்கள்
- டி. எஸ். சொக்கலிங்கம்
- ஏ.என்.சிவராமன்
- ஐராவதம் மகாதேவன்
- கி. கஸ்தூரிரங்கன்
- மாலன்
- இராம.திரு.சம்பந்தம்
- கே.வைத்தியநாதன் (தற்போதைய ஆசிரியர்)

## இணையவழிப் பயணம்
"நிமிர்ந்த நன்னடையுடன், நேர்கொண்ட பார்வையுடன், நிலத்தில் யார்க்கும் அஞ்சாத நெறிகள்" என்கிற குறிக்கோளுடன் தற்போது இணையதளத்தின் மூலமாகவும் வெளிவருகிறது.
# துகளட்டை

**துகளட்டை** என்பது தென்னை நார்க்கழிவிலிருந்து தயாரிக்கப்படும் ஒரு அட்டையாகும்.இந்த நார்க்கழிவு அட்டைக்கு நீர் உறிஞ்சும் மற்றும் விரிவடையும் திறன் அதிகமாக இருக்கும்.எனவே மேசையின் மேற்பகுதி மற்றும் கட்டிடங்களின் உட்புற வேலைப்பாடுகளுக்கு துகளட்டை மிகவும் பயன்படுகிறது.  
நார்த்தொழிற்சாலைகளிலிருந்து கிடைக்கும் தென்னை நார்க்கழிவு சுற்றுச்சூழல் மாசுபடுதலுக்கும், உடல் ஆரோக்கியத்திற்கும் ஊறுவிளைவிக்கும். இதில் லிக்னோ செல்லுலோஸ் என்ற பொருள் அதிகம் உள்ளதால் இதிலிருந்து துகளட்டைத் தயாரிக்கப்படுகிறது. துகளட்டை தயாரிக்க பீனால் பார்மால்டிஹைடு (16%) அல்லர் யூரியா பார்மால்டிஹைடு (20%) பசையாகப் பயன்படுகிறது. நார்க் கழிவும் பசையும் நன்கு கலந்து விரும்பிய தடிமன் அளவிற்கு 120 செல்சியஸ் 15 முதல் 20 நிமிடத்திற்கு வெப்பத்தில் அழுத்தப்படுகிறது. உருவாக்கப்பட்ட அட்டையின் முனை மற்றும் வேண்டாத பகுதிகள் வெட்டிவிடப்பட்டு சீர் செய்யப்படுகிறது. இந்த அட்டையை மேசையின் மேல் பகுதி மற்றும் கட்டிடங்களின் உட்புற வேலைப்பாடு ஆகியவற்றிற்குப் பயன்படுத்தலாம்.  

## மேற்கோள்
# வார்ப்புரு:Infobox organisation

||alt=}]]|}}}  
| caption = }  

| data1 = }  
| data2 = }  

| label3 = சுருக்கம்  
| class3 = nickname  
| data3 = }  
| label4 = குறிக்கோளுரை  
| class4 =குறிப்பு  
| data4 = }  
| label5 = Predecessor  
| data5 = }  
| label6 = Successor  
| data6 = }  
| label7 = துவங்கியது  
| class7 = note  
| data7 = }  

| label8 = Extinction  
| data8 = }  
| label9 = வகை  
| data9 = }  
| label10 = Legal&nbsp;status  
| data10 = }  
| label11 = Purpose/focus  
| data11 = }  
| label12 = தலைமையகம்  
| data12 = }  
| label13 = இருப்பிடம்  
| class13 = label  
| data13 = }  
| label14 = ஆள்கூறுகள்  
| data14 = }  
| label15 = Region&nbsp;served  
| data15 = }  
| label16 = உறுப்புரிமை  
| data16 = }  
| label17 = அலுவல்&nbsp;மொழிகள்  
| data17 = }  
| label18 = Secretary&nbsp;General  
| data18 = }  
| label19 =  
| data19 = }  
| label20 = }  
| data20 = }  
| label21 = }  
| data21 = }  
| label22 = }  
| data22 = }  
| label23 = முக்கிய நபர்கள்  
| data23 = }  
| label24 = Main&nbsp;organ  
| data24 = }  
| label25 = Parent&nbsp;organization  
| data25 = }  
| label26 = Affiliations  
| data26 = }  
| label27 = வரவுசெலவு  
| data27 = }  
| label28 = ஊழியர்  
| data28 = }  
| label29 = தொண்டர்கள்  
| data29 = }  
| label30 = வலைத்தளம்  
| class30 = url  
| data30 = }  
| label31 = Remarks  
| class31 = note  
| data31 = }  
| label32 = Former name  
| class32 = note  
| data32 = }  
}}<noinclude>  

</noinclude>
# பீ தணக்கன் (தாவரம்)



**பீ தணக்கன்** அல்லது பீ நாறி அல்லது பீய்யமரம் (Ailanthus excelsa): என்பது காடுகளில் அதிகம் காணப்படும் ஒரு வகை மென்மரமாகும். இதன் தாவரவியல் பெயர் அய்லாந்தஸ் எக்செல்சா என்றும் ஹெலாகாதர் என்று பொதுப்பெயரும் இந்தியில் (Gugaldhu) என்றும் மலையாளத்தில் (Mattipal) எனறும் தெலுங்கில் (peepeddamanu) என்றும் மராத்தியில் (Gulguldhupa) என்றும் அழைக்கப்படுகிறது. ஆஸ்திரேலியாவைத் தயாகமாகக் கொண்ட இம்மரம், தற்போது எல்லாப்பகுதிகளிலும் நன்கு வளர்கிறது. இது மென்மையான மர வகையைச் சார்ந்தது. மென்மை கொண்டதால் இதனை அறுப்பது, சீர் செய்வது மிகவும் எளிது. பக்கக்கிளைகள் குறைவாகவும் உயரமாகவும் வளரக்கூடியது. இதன் வயது 20 முதல் 75 ஆண்டுகள். மழை குறைவான பகுதிகளிலும் வளமற்ற மண்ணிலும் வளரக்கூடியது. இம்மரத்திற்கு அதிகமாகப் பராமரிப்புத் தேவையில்லை. தமிழ்நாட்டில் தர்மபுரி, கிருஷ்ணகிரி, சேலம், கோவை வேலூர், திருவண்ணாமலை மாவட்டங்களில் இம்மரங்கள் அதிக அளவில் எண்ணிக்கையில் வளர்க்கப்படுகின்றன.  

## மரத்தின் பயன்கள்
இம் மரத்தில் அதிகமாகத் தீக்குச்சி தயாரிக்கப்படுகிறது. இதன் பக்கக்கிளை வீட்டு அடுப்பு உபயோகத்திற்குப் பயன்படுகிறது. மரத்தின் தழைகள், இலைகள் மண்புழுவிற்கு உணவாகப் பயன்படுகின்றன.  

இம் மரம் பென்சில், எழுதுப் பலகை, நசடு பலகை தயாரிக்கப் பயன்படுகிறது. வெளிநாட்டிற்கு ஏற்றுமதி செய்யும் மரப்பெட்டி, தக்காளி பெட்டி, தேநீர் மற்றும் ஒட்டுப்பலகை (பிளைவுட்) செய்யவும் பயன்படுகின்றது. மேலும் பழ வகைகள் அடி படாமல் எடுத்துச் செல்லும் பெட்டிகள் தயாரிக்கப் பயன்படுகிறது. கட்டிட வேலைகளுக்குகளான முட்டுப் பலகைகளாகவும் பயன்படுகிறது. இதன் வேர்கள் வருடம் முழுவதும் பசுமையாக இருப்பதால் மண் அரிப்பை தடுக்கின்றன.
# மடக்கு

**மடக்கு** என்பது செய்யுளில் தொடை அமைக்கும் பாங்குகளில் ஒன்று,  

இது அணி வகையில் மடக்கணி எனவும் யாப்பு வகையில் யமகம் எனவும் பெயர் பெறும்.  

திரிபு என யாப்பு வகையாலும், திரிபணி என அணி வகையாலும் பெயர் பெற்ற மற்றொரு வகையும் உண்டு.  

இந்த வகைப் பாடல்களைப் பாடிப் புலமை விளையாட்டு விளையாடிச் சில புலவர்கள் தம் சொல்வளத்தைப் புலப்படுத்துவர்.  

15ஆம் நூற்றாண்டில் வாழ்ந்த அருணகிரிநாதர் மடக்கணி என்னும் சொல்லணி வகைப் பாடலால் கந்தர் அந்தாதி என்னும் நூலில் தன் புலமையை வெளிப்படுத்தியிருப்பதை இங்குக் காணலாம்.  

பழனிமலை முருகனைப் போற்றும் பாடல்கள் சில.  
## அடிக்குறிப்பு
# மடக்கு, இடைமடக்கு

**இடைமடக்கு** என்பது செய்யுளில் தொடை அமைக்கும் பாங்குகளில் ஒன்று,  

மடக்கு என்பதன் வேறு வகை.  

இது அணி வகையில் மடக்கணி எனப் பெயர் பெறும்.  

யாப்பு வகையில் யமகம் என்னும் பாடல் நெறியோடு ஒப்புமை உடையது.  

திரிபு என யாப்பு வகையாலும், திரிபணி என அணி வகையாலும் பெயர் பெற்ற மற்றொரு வகையும் உண்டு.  

இந்த வகைப் பாடல்களைப் பாடிப் புலமை விளையாட்டு விளையாடிச் சில புலவர்கள் தம் சொல்வளத்தைப் புலப்படுத்துவர். இது 15ஆம் நூற்றாண்டில் வாழ்ந்த அருணகிரிநாதர் பாணி.  

இளங்கோவடிகள் சிலப்பதிகாரத்தில் இடைமடக்குப் பாடல்களைப் பாடியுள்ளார். கானல்வரி என்பது நெய்தல் திணைக்கு உரிய இரங்கல் பாட்டு. கோவலன் யாழ் மீட்டிக்கொண்டு இதனைப் பாடுகிறான். பின்னர் மாதவியும் பாடுகிறாள்.  

மேலும் அடியில் ஒருபகுதி மட்டும் திரிந்து வரும் இடைமடக்குக் பாடல்களும் உண்டு.  
## அடிக்குறிப்பு
# ஷார்டு


**தி ஷார்டு ** (The Shard, முன்னதாக *ஷார்டு இலண்டன் பிரிட்ஜ்*, *இலண்டன் பாலம் கோபுரம்* அல்லது *கண்ணாடிச் சில்லு*) ஐக்கிய இராச்சியத்தின் இலண்டனில் உள்ள ஓர் வானளாவி ஆகும். தரைமட்டத்திற்கு மேலே உயரமுடைய இது சூலை 2012இல் கட்டி முடிக்கப்பட்டது. இதுவே ஐரோப்பாவிலுள்ள மிக உயரமான கட்டிடங்களில் முதல்நிலையில் உள்ளதாகும். ஐக்கிய இராச்சியத்தில் மிக உயரமான கட்டுமானமாக இரண்டாம்நிலையில் உள்ளது; முதலாவதாக உயரமுடைய எம்லி மூர் ஒலிபரப்புக் கோபுரம் விளங்குகிறது.  

1975ஆம் ஆண்டில் சௌத்வாக்கில் கட்டப்பட்டிருந்த 24 தளக் கட்டிடம்,சௌத்வாக் கோபுரத்தை இடித்து அங்கு இது கட்டப்பட்டுள்ளது. இதனை கட்டிடக் கலைஞர் ரென்சோ பியானோ திட்டமிட்டு வடிவமைத்துள்ளார். இந்தக் கட்டிடத்தில் 72 தளங்கள் வசிக்கத்தக்கன; உயரத்திலுள்ள 72வது தளத்தில் பார்வையாளர் அரங்கமும் திறந்தவெளி அவதானிப்பு மேல்தட்டும் உள்ளன. கீழிருந்து மேல்வரை ஓர் ஒழுங்கற்ற பிரமிடு வடிவத்தில் முழுமையும் கண்ணாடியால் போர்த்தப்பட்டு கட்டமைக்கப்பட்டுள்ளது. இதனாலேயே இக்கட்டிடம் *சில்லு* எனப்பொருள்பட *ஷார்டு* எனப் பெயரிடப்பட்டது. இந்தக் கட்டிடம் சூலை 5, 2012 அன்று திறக்கப்பட்டது. பொதுமக்களுக்கு பெப்ரவரி, 2013இல் திறந்துவிடத் திட்டமிடப்பட்டுள்ளது.  

## மேற்கோள்களும் குறிப்புக்களும்
# ஐவேந்தர் கதை

**ஐவேந்தன் கதை** அல்லது **மாவலி கதை** என்பது தென்னிந்திய மன்னன்களான பாண்டியன், சோழன், சேரன், ஆந்திரன் மற்றும் கன்னடன் ஆகியோர் ஒரே குலத்தில் வந்தவர்கள் என்று கூறும் ஒரு தொன்மக்கதை ஆகும். இது தற்போதும் தென் மேற்கு தமிழகம் மற்றும் கேரளத்திலும் கூறப்பட்டு வருகிறது.  

## கதை
இக்கதைப்படி பாண்டிய மரபைச் சேர்ந்த **மாவலி** என்ற அரசன் தென்னாடு முழுவதையும் ஆண்டான். அப்போது தென்னாடு முழுதும் தமிழே பேசினர். அந்த மாவலிக்கு ஐந்து புதல்வன்கள் இருந்தார்கள். அவர்கள் பாண்டியன், சோழன், சேரன், ஆந்திரன், கன்னடன் என்பவர். அந்த ஐவரும் வாமனன் என்ற வெளிநாட்டு சதிகாரனால் தூண்டப்பட்டு தந்தையுடன் முரண்பட்டார்கள். ஐவருக்கும் போர் நடக்கலாம் என்றறிந்த மாவலி ஐவருக்கும் நாட்டை சமமாக பங்கிட்டான். நாளடைவில் பாண்டியனும் சோழனும் சேரனும் ஒன்றுபட்டதால் அது செந்தமிழ் நாடென்றும் மற்ற நாடுகள் கொடுந்தமிழ் நாடுகள் என்றும் பெயர்பெற்றன.  

## மூலம்
- http://218.248.16.19/slet/lA100/lA100pd4.jsp?bookid=229&pno=44
# விக்கிப்பீடியா:உங்களுக்குத் தெரியுமா/ஆகத்து 8, 2012


- **திருவில்லிபுத்தூர் ஆண்டாள் கோவில்** (படம்) தமிழ்நாடு அரசின் சின்னம் ஆகும்.
- கடலில் கலக்காமல் நேரடியாக வேறொரு முதன்மை ஆறு அல்லது ஏரியில் கலக்கும் நீரோட்டம் **துணை ஆறு** எனப்படும்.
- ஆங்கிலேயர்கள் ஜெர்மன் என்ற வார்த்தையை உச்சரிக்க வெறுத்ததால் **ஜெர்மானிய மேய்ப்பன் நாயை** அல்சேசியன் என்று அழைத்தனர். இரண்டு பெயரும் ஒரே நாய் வகையையே குறிக்கும்.
- **காப்பு நிலை** உயிரியலில் ஓர் இனம் தற்போது அல்லது வருங்காலத்தில் பிழைத்திருக்குமா என்பதற்கான ஓர் அளவீடு ஆகும்.
- **சடுகுடு** தமிழ்நாட்டின் மாநில விளையாட்டாகும்.
# கந்தர் அந்தாதி

**கந்தர் அந்தாதி** (கந்தரந்தாதி) என்னும் நூல் அருணகிரிநாதர் என்பவரால் எழுதப்பட்டது. அருணகிரிநாதர் 15-ஆம் நூற்றாண்டில் வாழ்ந்தவர்.  

கந்தரந்தாதி நூலில் காப்புச்செய்யுள் உட்பட 102 பாடல்கள்(விநாயகர் மற்றும் முருகன் பற்றிய காப்புப் செய்யுள் இரண்டு உட்பட ) உள்ளன. அனைத்தும் யமகம் முறையில் அமைந்த அந்தாதிப் பாடல்கள். எளிதில் பொருள் விளங்கிக்கொள்ள முடியாத பாடல்கள்; புலமை விளையாட்டுப் பாடல்கள். எனவே ”கந்தரந்தாதியைப் பாராதே, கழுக்குன்றத்து மலையை நினையாதே” என்னும் பழமொழி ஒன்று தோன்றியது. திருக்கழுக்குன்றத்து மலை ஏறுவதற்குக் கடினமானது. அதுபோல கந்தரந்தாதி புரிந்துகொள்ளக் கடினமானது.  

அந்தாதிப் பகுதியில் உள்ள 100 பாடல்களும் ”சி, சீ, செ, சே, தி, தீ, தெ, தே” என்னும் 8 எழுத்துகளில் ஒன்றைக் கொண்டு தொடங்குகின்றன. திருஞானசம்பந்தர் தேவாரத்தில் தலப்பெயருடன் கூடிய மோனையந்தாதி உள்ளது.  

இந்த நூலிலுள்ள மோனை எழுத்துகளும் செந்தில் வாழ் முருகனைக் குறிப்பனவாக இருப்பதால் இந்த நூல் திருச்செந்தூர் முருகப்பெருமான் மீது பாடப்பட்டது என்னும் கருத்து நிலவிவருகிறது.  

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

## அடிக்குறிப்பு
# கந்தரனுபூதி

**கந்தரனுபூதி** அல்லது **கந்தர் அனுபூதி** என்னும் நூல் அருணகிரிநாதர் என்பவரால் பாடப்பட்டது. அருணகிரிநாதர் பொ.ஊ. 15-ஆம் நூற்றாண்டில் வாழ்ந்த புலவர்.  

## சொல் விளக்கம்
அனுபூதி என்னும் சொல்லினை அனு + பூதி என்று பிரிக்கலாம்.  

"அனு" என்பது அனுபவம். "பூதி" என்பது புத்தி. இது (அறிவு). அறிவின் பூரிப்பு. அனுபவ அறிவின் பூரிப்பே அனுபூதி.  

## சிறப்புகள்
பத்தாம் திருமுறை திருமந்திரம் நூலுக்கு ஒப்பாக இந்த நூல் கொள்ளத்தக்கது எனச் சமயவாணர்கள் கூறுகின்றனர்.  

திருமூலர் இடையன் உடலுக்குள் புகுந்து திருமந்திரம் சொன்னாராம். அதுபோல அருணகிரிநாதர் கிளி உடலுக்குள் இருந்துகொண்டு இந்த நூலைச் சொன்னார் எனக் கூறுவர்.  

## நூலின் யாப்பு
எல்லாப்பாடல்களுமே "நிலைமண்டில ஆசிரியப்பா" வகையில் எழுதிருப்பதனைக் காண முடிகிறது. எனவே ஒவ்வொரு பாடலும் 4 அளவடிகள் கொண்டு, ஆசிரியச்சீர்கள் கொண்டு இயற்றப்பட்டிருக்கின்றன.  

## பாடல்கள்
இந்த நூலில் 51 பாடல்கள் (காப்புச் செய்யுள் ஒன்று நீங்களாக) உள்ளன.  

பாடல்கள் எதுகைத்தொடை ஓட்டத்தால் சந்தச்சுவை உடையனவாக உள்ளன.  

இவற்றோடு மேலும் சில பாடல்களைச் சேர்த்து 105 பாடல்கள் கொண்ட பதிப்புகளும் உள்ளன.  

இந்த நூல் முருகன் தனக்குக் குருவாய் வரவேணும் என வேண்டிக்கொள்ளும் பாடலோடு முடிகிறது.  

## முடியும் பாடல்கள்
<poem>  
உருவாய் அருவாய் உளதாய் இலதாய்  
மருவாய் மலராய் மணியாய் ஒளியாய்க்  
கருவாய் உயிராய்க் கதியாய் விதியாய்க்  
குருவாய் வருவாய் அருள்வாய் குகனே - பாடல் எண் 51  

ஒருகால் அடியேன் மனம் உன்னை நினைத்து  
உருகாது உருகும்படி தந்தருள்வாய்  
பெருகு ஆழியிலும் துயிலும் பெருமாள்  
மருகா முருகா மயில் வாகனனே. – பாடல் 51, தஞ்சை சரசுவதிமகால் ஏடு.  

கந்தரனு பூதிதன்னைக் கற்(று)உரைப்போர் தங்களிடம்  
வந்தவினை அத்தனையும் மாயுமே – செந்தண்  
திருத்தணியில் வாழ்முருகா சேயோர் அடியார்  
கருத்தணியில் வாழ்ந்திருப்பர் காண்.  
</poem>  
என்னும் வெண்பாவோடு இந்த நூலை முடிப்பாரும் உண்டு.  

பேசா அனுபூதி பிறந்ததுவே (பாடல் 43) என்னும் பாடலோடு நூல் முடிகிறது என்றும், சும்மா இரு என்னும் வேண்டுகோளுடன் (பாடல் 12) நூல் முடிகிறது என்றும்  
கூறப்படும் கருத்துகளும் உண்டு.  

- இந்த நூலில் முருகனின் திருவுரு, ஊர்தி, படை, கொடி முதலானவை கூறப்படுகின்றன.
- ஈதல் இந்த நூலில் வலியுறுத்தப்படுகிறது.
- பாசத் தளையில் கலங்கிய நிலை, மனம் அமைதி பெற்றுத் தவத்தில் ஒன்றிய நிலை, முருகன் திருவருள் பெற்ற ஞானநிலை, உபதேச நிலை என்னும் நான்கு பிரிவுகளில் பாடல்கள் அமைந்துள்ளன.

## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, பதிப்பு 2005

## அடிக்குறிப்பு
# இரகசியப் பரிமாறல் மொழி (வணிகம்)


**இரகசியப் பரிமாறல் மொழி** அல்லது கைமொழி என்பது தமிழ் பேசும் மொத்த வணிகர்கள், இடைத் தரகர்கள் தமக்கிடையே பொருட்களின் பெறுமதியை இரகசியமாக பரிமாறிக் கொள்ளப் பயன்படுத்திக் கொள்ளும் ஒரு முறை ஆகும். இது எண்களுக்கு தமக்குள்ளே பெரிதும் புரிந்து கொள்ளும் சொற்களையும் கை சமிக்கைகளைக் கொண்டது. கைக் குட்டைக்குள் கைகளை வைத்து தமக்கிடையே சமிக்கை செய்து கொள்வர்.  

இந்த மொழியை தெரியாதவர்கள் மத்தியில் பேச்சில் மட்டும் பெறுமதியைப் பரிமாறிக் கொள்ளலாம். தெரிந்தவர்களிடம் கைக்குட்டைகளுக்குள் கைச் சமிக்கைகளையும் பயன்படுத்திப் பெறுமதியைப் பரிமாறிக் கொள்வர்.  

## எண்கள்
:1 - க - ஆட்காட்டி விரல்  
:2 - உ - ஆட்காட்டி மற்றும் நடுவிரல்  
:3 - சூலம் - நடு மூன்று விரல்கள்  
:4 - கட்டில் கால் - பெருவிரல் தவிர்த்த விரல்கள்  
:5 - தட்டு - ஐந்து விரல்களும்  
:6 - தடவல் - கடசி விரலைத் தடவல்  
:7 - மேல் தடவல் - மோதிர விரல் தடவல்  
:8 - அ - நடுவிரல் தடவல்  
:9 - நவக்கிரகம் - ஆட்காட்டி விரல் தடவல்  
:10 - க பவுன் - ஆட்காட்டி விரலைப் பிடித்து பவுன் என்று சொல்லுதல்  
:20 - உ பவுன் - இரண்டு விரல்களைப் பிடித்து பவுன் என்று சொல்லுதல்  
:30 - சூலம் பவுன் - மூன்று விரல்களைப் பிடித்து பவுன் என்று சொல்லுதல்  
:40 - கட்டில் கால் பவுன் - நான்கு விரல்களைப் பிடித்து பவுன் என்று சொல்லுதல்  
:50 - தட்டு பவுன் - கையில் ஒரு விரலால் தட்டி பவுன் என்று சொல்லுதல்  
:60- தடவல் பவுன் - கடைசி விரலைத் தடவி பவுன் என்று சொல்லுதல்  
:70 - மேல் தடவல் பவுன் - மோதிர விரலைத் தடவி பவுன் என்று சொல்லுதல்  
:80 - அ பவுன் (ஆனாப் பவுன்) - நடுவிரலைத் விரலைத் தடவி பவுன் என்று சொல்லுதல்  
:90 - நவக்கிரகப் பவுன் - ஆட்காட்டி விரலைத் தடவி பவுன் என்று சொல்லுதல்  
:100 - அச்சு - ஆட்காட்டி விரலைப் பிடித்து அச்சு என்று சொல்லுதல்  
:1000 - அக்கிரம் - ஆட்காட்டி விரலைப் பிடித்து அக்கிரகம் என்று சொல்லுதல்
# கந்தி பாடல்கள்


**கந்தி பாடல்கள்** கந்தி எனும் கந்தியாரால் பாடப்பெற்றவை.  

கந்தியார் என்போர் சமணப் பெண் துறவிகள்.  

சீவகசிந்தாமணி என்னும் நூலில் கந்தி பாடல்கள் இடைச்செருகலாக உள்ளன.  

கந்தியாரால் பாடப்பட்டவையாதலால்  
இவை கந்தி பாடல்கள் என்று வழங்கப்படுகின்றன.  

## கருவிநூல்
- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, முதல் பாகம், 2005
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# யூனியன் இடம்



**யூனியன் இடம்** (*Union Place*, **யூனியன் பிளேசு**) இலங்கையின் கொழும்பில் உள்ளதோர் நகர்ப்பகுதி ஆகும். இது கொழும்பின் மையப்பகுதியான கோட்டையிலிருந்து தென்கிழக்கில் ஒரு கிலோமீட்டர் தொலைவில் உள்ளது. இவ்விடம் அக்காலத்தில் தொழிற்சங்கங்களின் மையமாகத் திகழ்ந்தது.  

## மக்கள்தொகையியல்
யூனியன் பிளேஸ் பலதரப்பட்ட இனத்தவரும் மதத்தவரும் உள்ள நகர்ப்பகுதியாகும்.இங்கு முதன்மையான இனத்தவர்களாக ஆங்கிலேயர்களும் தமிழர்களும் உள்ளனர். மேலும் சிறுபான்மையினராக பரங்கியர்கள், இலங்கைச் சோனகர், மற்றும் பிறர் உள்ளனர். முதன்மையானச் சமயங்களாக பௌத்தம், இந்து சமயம், இசுலாம், கிறித்தவம் உள்ளன; மேலும் பல சமயங்களும் நம்பிக்கைகளும் சிறுபான்மையாக பின்பற்றப்படுகிறது.
# மாளிகாவத்தை



**மாளிகாவத்தை ** (*Maligawatta*) இலங்கையிலுள்ள கொழும்பின் ஓர் நகர்ப்பகுதி ஆகும். இது கொழும்பின் மையப்பகுதியான கோட்டையிலிருந்து வடகிழக்கே 3 கி.மீ. தொலைவில் உள்ளது. *அரண்மனைத் தோட்டம்* என்று பொருள்படும் சிங்கள மொழிச்சொல்லிலிருந்து இப்பகுதிக்கு பெயர் அமைந்துள்ளது.  

ஆர். பிரேமதாச பன்னாட்டு துடுப்பாட்ட அரங்கம் இப்பகுதியில் உள்ள கெத்தாராம சாலையில் அமைந்துள்ளது.
# புதுக்கடை (கொழும்பு)


**புதுக்கடை** (ஆங்கிலம்: *Hulftsdorp* அல்லது **Hulftsdorf**) இலங்கையின் தலைநகர் கொழும்பில் உள்ளதொரு நகர்ப்பகுதி ஆகும். இது *கொழும்பு 12* என்ற அஞ்சல் குறியீடு கொண்டு அறியப்படும் நகர்ப்பகுதியாகும். இப்பகுதி வரலாற்றில் *அல்ட்சுடார்ப்* என அறியப்படுகிறது. தற்காலத்தில் இப்பகுதி கொழும்பின் சட்ட செயலாக்க மையமாக திகழ்கிறது; நாட்டின் உச்ச நீதிமன்றமும் பிற நீதிமன்றங்களும் இங்கு அமைந்துள்ளன.  


## வரலாறு
புதுக்கடையின் ஆரம்பகாலப் பெயர் "அல்ஸ்டோர்ப்". டச்சுக் கிழக்கிந்தியக் கம்பனியின் இந்தியக் கிளையின் பொறுப்பாளராகவும், இக்கம்பனியின் இலங்கைப் படைத்தளபதியுமாக இருந்த ஜெரார்டு பீட்டர்சு அல்ஃப்ட் (1621-1656) என்பவரின் நினைவாக இப்பகுதிக்கு டச்சு குடியேற்றவாதிகளால் அல்ஸ்டோர்ப் எனச் சூட்டப்பட்டது. கொழும்பு நகரைப் போர்த்துக்கேயரிடம் இருந்து கைப்பற்ற நடைபெற்ற தாக்குதலில் இவர் கொல்லப்பட்டார். இவரது தலைமையகம் இப்பகுதியில் உள்ள குன்றிலேயே அமைந்திருந்தது. டச்சுக் காலத்தில் இது "அல்ஃப்ட்'ஸ் டோர்ப்" (*Hulft's Dorp*, அல்ஃப்ட்டின் கிராமம்) என வழங்கப்பட்டது..  

## பாடசாலைகள்
கொழும்பு ரோயல் கல்லூரி 1835 ஆம் ஆண்டில் புதுக்கடையிலேயே கொழும்பு அக்காடெமி என்ற பெயரில் ஆரம்பிக்கப்பட்டு பின்னர் தற்போதுள்ள கறுவாத் தோட்டம் பகுதிக்கு இடம்பெயர்ந்தது
# இடைச்செருகல்

பழமையான தமிழ் நூல்களில் பிற்காலத்தவர் தம் கருத்தைத் திணிக்கும் பாடல்களை ஆங்காங்கே சேர்த்துவிடுவதை **இடைச்செருகல்** என்கிறோம்.  
; இடைச்செருகல்கள்  
- தொல்காப்பியத்தில் சில:
  - அகத்திணையியலில் மக்களை ஆயர், வேட்டுவர் எனப் பகுத்துக் காட்டும் பகுதி தொல்காப்பியருடையது. சங்கப்பாடல்களில் இத்தகைய பாகுபாடுகளே உள்ளன. நால்வர், உயர்ந்தோர், பின்னோர் எனக் கூறும் 6 நூற்பாக்கள் இடைச்செருகல்.
  - மரபியலில் ஆண், பெண் விலங்கினங்களின் பெயரைக் கூறிய பின்னர், புல் மர வகைகளின் இலை, பூ, காய் வகைகளை விளக்குவதற்கு முன்னர் இடையில் அந்தணர், அரசர், வைசியர், வேளாண்-மாந்தர் ஆகியோரைப் பற்றிப் பேசும் 15 நூற்பாக்கள் இடைச்செருகல்
  - மேலும் ஆங்காங்கே சங்க காலத்துக்குப் பிற்பட்டபழக்க வழக்கங்களைக் கூறும் சிறுசிறு மாற்றங்கள்

- சீவகசிந்தாமணியில் கந்தியார் பாடல்கள்

- கம்பராமாயணத்தில் ஆங்காங்கே

- பெரியபுராணத்தில் வெள்ளியார் 33 பாடல்கள்

## அடிக்குறிப்பு
# இக்கட்டு (சதுரங்கம்)


சதுரங்கத்தில், **இக்கட்டு** அல்லது **சாத்தியமான நகர்வற்ற நிலை** (*Stalemate*) என்பது முற்றுகைக்காளாகாத வேளையில் ஒரு போட்டியாளரால் எந்தவோர் ஏற்றுக்கொள்ளக்கூடிய நகர்வையும் செய்ய முடியாத நிலை ஆகும். சாத்தியமான நகர்வற்ற நிலை ஏற்பட்டால் அப்போட்டி சமநிலையில் முடிவடையும். சதுரங்க விதிமுறைகளுள் சாத்தியமான நகர்வற்ற நிலையும் அடங்குகின்றது.  

19ஆம் நூற்றாண்டிலேயே, சாத்தியமான நகர்வற்ற நிலை ஏற்பட்டால் போட்டி சமநிலையாக முடியும் எனும் விதி கொண்டு வரப்பட்டது.  

சில சதுரங்க வகைகளில் சாத்தியமான நகர்வற்ற நிலையை ஏற்படுத்தும் நகர்வை மேற்கொள்ள முடியாது. முரண்சதுரங்கத்தில் சாத்தியமான நகர்வற்ற நிலை ஏற்பட்டால், அது சமநிலையாகக் கருதப்பட மாட்டாது.  

## எளிய எடுத்துக்காட்டுகள்

## ஆட்டத்தினிறுதியில் சாத்தியமான நகர்வற்ற நிலை
### ஆனந்து எதிர் கிராம்னிக்கு

2007 உலகச் சதுரங்கப் போட்டியில் விசுவநாதன் ஆனந்துக்கும் விளாடிமிர் கிராம்னிக்குக்கும் இடையில் இடம்பெற்ற போட்டியில், கறுப்பானது *f5*இலுள்ள காலாளைக் கைப்பற்றிச் சாத்தியமான நகர்வற்ற நிலையை ஏற்படுத்தியது (வேறு எந்தவொரு நகர்வும் கறுப்பைத் தோல்வியடையச் செய்யும்.).  

### கோர்ச்னோய் எதிர் கார்ப்பொவு

1978 உலகப் போட்டியில் விக்டர் கோர்ச்னோய்க்கும் அனத்தோலி கார்ப்பொவுக்கும் இடையில் இடம்பெற்ற போட்டியின் 124ஆவது நகர்வில் சாத்தியமான நகர்வற்ற நிலை ஏற்பட்டது. இங்கே, வெள்ளை அமைச்சர் பயனற்றது. அதனால் *a8*ஐத் தனது தாக்குதலின் கீழ் வைத்திருக்கவோ *a4*இல் உள்ள கறுப்புக் காலாளைத் தாக்கவோ முடியாது. வெள்ளை அரசன் கறுப்புக் காலாளை நோக்கிச் சென்றால் கறுப்பு அரசன் *a8*இற்குச் சென்று கோட்டையை அமைத்து விடும். ஆனாலும் இரு போட்டியாளர்களும் ஒப்பந்தம் மூலம் போட்டியைச் சமநிலையாக்க முன்வரவில்லை. சாத்தியமான நகர்வற்ற நிலைக்கு கார்ப்பொவை உட்படுத்தியமை தனக்கு மகிழ்ச்சியைத் தந்ததாக விக்டர் கோர்ச்னோய் குறிப்பிட்டார்.
# கப்பல் கோவை

**கப்பல் கோவை** நூலைக் **கருமாணிக்கன் கப்பல் கோவை** எனவும் வழங்குவர்.  

கப்பலூர் என்பது ஓர் ஊரின் பெயர். இவ்வூரில் வாழ்ந்த வள்ளல் கருமாணிக்கன். இந்தக் கருமாணிக்கன் மீது பாடப்பட்ட நூல் கப்பல் கோவை. இதன் ஆசிரியர் பெயர் தெரியவில்லை. கப்பல் கோவை நூலில் 398 பாடல்கள் உள்ளன. இந்த நூலின் காலம் 14ஆம் நூற்றாண்டு.  

## பொருள்கரப்புப் பாடல்
இதில் உள்ள பொருள்கரப்புப் பாடல் தமிழ் எண் குறியீட்டு எழுத்துகளைக் கூறிக் கருத்தை விளங்க வைக்கிறது.  

<poem>  
;பாடல்  
ககரம் பிறந்தசொல் வான்கரு மாணிக்கன் கப்பல்வெற்பில்  
உகரம் படைத்திருந் தோம்மில்லை யேஉன்னைப் பெற்றபின்பு  
வகரம் பிடித்துவந் தாரிலை யேயென்ன மாயம்செய்தாய்  
அகர இகரத் தனமாக்கி வைத்த அருமகவே  
</poem>  
;பொருள்  
:ககரம் பிறந்தசொல் – ஒருசொல் (க – ஒன்று)  
:உகரம் படைத்திருந் தோம்மில்லை – இரண்டுபட்டோமில்லை (உ – இரண்டு)  
:வகரம் பிடித்துவந் தாரிலை – கால் பிடித்து வருபவர் இல்லை (வ – கால்)  
:அகர இகரத் தனமாக்கி – எட்டரை தனம், எட்டும் என் இடுப்பைத் தனமாக்கிய மகன் (அ –எட்டு, இ – அரை)  

## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005

## அடிக்குறிப்பு
# ஜெரார்டு பீட்டர்சு அல்ஃப்ட்


**ஜெரார்டு பீட்டர்சு அல்ஃப்ட்** (*Gerard Pietersz. Hulft*, ஆம்ஸ்டர்டாம், 12 திசம்பர் 1621 - கொழும்பு, 10 ஏப்ரல் 1656), என்பவர் டச்சு இராணுவத் தளபதி. இவர் 1655 ஆம் ஆண்டில் இலங்கைக்கு அனுப்பப்பட்டார். அங்கு இடம்பெற்ற போரில் கொல்லப்பட்டார்.  

## வாழ்க்கை
பீட்டர் அல்ஃப்ட் என்னும் மது உற்பத்தியாளருக்கு இளைய மகனாக நெதர்லாந்தில் ஆம்ஸ்டர்டம் நகருக்கருகில் லாஸ்டேஜு என்ற இடத்தில் பிறந்தவர் ஜெரார்டு அல்ஃப்ட். தந்தை உள்ளூர் காவல் அதிகாரியாகப் பணியாற்றியவர். ஜெரார்டு அல்ஃப்ட் சட்டக் கல்வி கற்று 1645 ஆம் ஆண்டில் நகரப் பேரவைக்கு செயலாளராகப் பதவியேற்றார். இப்பதவியில் அவர் 1653 வரை பணியாற்றினார். 1652 இல் இவர் பண முதலீடு செய்த சரக்குக் கப்பல் ஒன்று பிரித்தானியரால் கைப்பற்றப்பட்டது. இந்நிகழ்வின் பின்னர் இடம்பெற்ற போரில் 24 மாலுமிகளுடன் அல்ஃப்ட் பங்குபற்றினார். போருக்குப் பின்னர் இவர் பணியாற்றிய நிறுவனத் தலைவருடன் இடம்பெற்ற சர்ச்சை ஒன்றை அடுத்து தனது பதவியை இழந்தார்.  

டச்சுக் கிழக்கிந்தியக் கம்பனியில் அப்போது இவரது சகோதரர் யோன் ஆளுனநாரக இருந்தார். கம்பனியில் இணைந்த அல்ஃப்ட் ஏப்ரல் 1654 ஆம் ஆண்டில் ஜகார்த்தா சென்றார். இவர் தன்னுடன் டச்சு கிழக்கிந்தியாவின் ஆளுனராகவோ அல்லது பணிப்பாளராகவோ நியமனம் பெறுவதற்கான கடிதங்களையும் கொண்டு சென்றார். ஆறு மாதங்கள் பயணத்தின் பின்னர் அக்டோபரில் பத்தாவியா வந்திறங்கிய அல்ஃப்ட் டச்சுக் கிழக்கிந்தியாவின் பேரவையில் இணைந்தார். ஆகத்து 1655 இல் டச்சுக் கிழக்கிந்தியாவில் ஆளுனர் நாயகமாகப் பதவியில் இருந்த யோவான் மத்சாக்கர் ஜெரார்டை 1120 கடற்படையினருடன் 11 கப்பல்களில் இலங்கைக்கு அனுப்பினார். இலங்கையை அப்போது கைப்பற்றி வைத்திருந்த போர்த்துக்கேயரைக் கலைப்பதே அவர்களது நோக்கமாக இருந்தது. 1655 செப்டம்பர் நடுப்பகுதியில் நீர்கொழும்பு வந்தடைந்தனர். இலங்கையில் தங்கியிருந்தபோது இலங்கையின் செல்வாக்குமிக்க அரசனாக இருந்த இரண்டாம் இராஜசிங்கனின் நட்பபைப் பெற்றார் அல்ஃப்ட்.  

இலங்கை வந்திறங்கிய அல்ஃப்டும் அவரது படையினரும் மகோனாவில் இருந்து பாணந்துறை வரை சென்று போர்த்துக்கேயர்களுடன் போரிட்டனர். 1655 அக்டோபரில் களுத்துறைக் கோட்டையைக் கைப்பற்றினர். அதன் மூலம் கொழும்பைக் கைப்பற்ற முனைந்தனர். 1655 நவம்பர் 12 இல் இவர்களது தரப்பில் 300 பேர் கொல்லப்பட்டனர், மேலும் 350 பேர் காயமடைந்தனர். ஆறு மாதங்களின் பின்னர் 1656 ஏப்ரல் 10 இல் இடம்பெற்ற சண்டையில் அல்ஃப்ட் வலது தோளில் காயம்பட்டு இறந்தார். ஒரு மாதத்தின் பின்னர் கொழும்பு நகரம் டச்சுக்களிடம் வீழ்ந்தது. இவரது உடல் பூக்களாலும், பழங்களாலும் அலங்கரிக்கப்பட்டு காலிக்குக் கொண்டு செல்லப்பட்டது..  

## நினைவிடம்
ஜெரார்டு அல்ஃப்டின் நினைவாக, கொழும்பு நகரில் அவரது தலைமையகம் அமைந்த இடத்திற்கு டச்சு குடியேற்றவாதிகளால் "அல்ஃப்ட்'ஸ் டோர்ப்" (*Hulft's Dorp*, அல்ஃப்ட்டின் கிராமம்) என்ற பெயர் வழங்கப்பட்டது. இப்போதும் இது அல்ஃப்ட்ஸ்டோர்ப் (*Hulftsdorp*) என்ற பெயரிலேயே வழங்கப்படுகிறது.. இங்கு இலங்கை உச்சநீதிமன்றம், மேன்முறையீட்டு நீதிமன்றம் ஆகியன அமைந்துள்ளன.
# கருமாணிக்கன்

**கருமாணிக்கன்** என்னும் பெயரில் இருவர் இருந்தனர். இருவரும் அண்ணன் தம்பியர். தொண்டைமான் வழியில் வந்தவர்கள்.  

ஒருவன் மாரீங்கூர் கோயிலுக்கு நிலம் வழங்கியவன்.  

மற்றொரு கருமாணிக்கன் என்பவன் கப்பல் கோவை என்னும் நூலின் பாட்டுடைத் தலைவன் இவன் புதுக்கோட்டைச்‌ சீமையில்‌ உள்ளது கப்பலூர், துவரங்குறிச்சி என்னும்‌ ஊர்களையுடைய பகுதிகளை ஆண்டுவந்த குறுநிலமன்னன். பாண்டியனுடைய படைத்தலைவன். பாண்டியனுக்கு உட்பட்ட ஆட்சித் தலைவன்.  

## கருவிநூல்
- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, 2005
## அடிக்குறிப்பு
# தேசிய நெடுஞ்சாலை 36 (இந்தியா)



**தேசிய நெடுஞ்சாலை 36** (என். எச் 36) இந்தியாவின், தமிழ்நாட்டில் முழுவதுமாக அமைந்திருக்கும் ஒரு இந்திய தேசிய நெடுஞ்சாலை ஆகும். இதன் மொத்த நீளம் 334 கி.மீ. (208 மைல்) ஆகும். இது தமிழ்நாட்டில் இருக்கும் விக்கிரவாண்டி மற்றும் மானாமதுரை இரண்டையும் இணைக்கும் தேசிய நெடுஞ்சாலை. மாநில நெடுஞ்சாலை 8 (SH 8) என்பது தேசிய நெடுஞ்சாலை (45சி)யாக மாற்றியமைக்கப்பட்டது பின்னர் NH 36 ஆக மாற்றியமைக்கபட்டது.  

## வழித்தடம்
கோலியனூர் (விழுப்புரம்) - பண்ருட்டி - நெய்வேலி (NLC) - வடலூர் - சேத்தியாத்தோப்பு - அணைக்கரை - திருப்பனந்தாள் - கும்பகோணம் - பாபநாசம் - தஞ்சாவூர் - கந்தர்வகோட்டை - புதுக்கோட்டை - திருமயம் - திருப்பத்தூர் - சிவகங்கை  

## விரிவாக்கம்
தேசியநெடுஞ்சாலை 36(முன்பு தே.நெ 45C), 164கி.மீ நீளமுள்ள விக்கிரவாண்டி - கும்பகோணம் - தஞ்சாவூர் பாதையானது நான்கு வழி சாலையாக மேம்படுத்த முன்மொழியப்பட்டது. முதலில் இந்த திட்டம் விக்கிரவாண்டி - மீன்சுருட்டி வரை நான்கு வழி பாதையாகவும், பின்பு மீன்சுருட்டி - தஞ்சாவூர் வரை, 'நடைபாதைகளுடன் கூடிய இரு வழிப்பாதைகளாகவும்' கட்டமைக்க திட்டமிடப்பட்டிருந்தது.  

இந்த திட்டம் மூன்று கட்டங்களாக நிறைவேற்றப்படுகின்றது.  

| 1 | தஞ்சாவூர் - சோழபுரம் | 47.87 |  |
| --- | --- | --- | --- |
| 2 | சோழபுரம் - சேத்தியாதோப்பு | 50.49 |  |
| 3 | சேத்தியாதோப்பு - விக்கிரவாண்டி | 65.96 | } |

06 மார்ச் 2019 அன்று பிரதமர் நரேந்திர மோதி தேசிய நெடுஞ்சாலை 36ன் பகுதியான விழுப்புரம், கடலூர், அரியலூர் மற்றும் தஞ்சாவூர் வரையுள்ள 122கி.மீ நீளமுள்ள சாலையை நான்கு வழிச் சாலையாக மேம்படுத்த அடிக்கல் நாட்டினார்.  

06 ஏப்ரல் 2025 அன்று பிரதமர் நரேந்திரமோதி, தேசிய நெடுஞ்சாலை 36ன் பகுதியான தஞ்சாவூர் - சோழபுரம் நான்கு வழிச்சாலையை நாட்டிற்கு அர்பணித்தார்.  

26 ஜீலை 2025 அன்று பிரதமர் நரேந்திர மோதி, 2350 கோடி மதிப்பினில் கட்டப்பட்ட தேசிய நெடுஞ்சாலை 36ன் பகுதியான சோழபுரம் - சேத்தியாத்தோப்பு நான்கு வழிச்சாலையை நாட்டிற்கு அர்பணித்தார்.  

## நன்மை
- தேசிய நெடுஞ்சாலை 36ன் விரிவாக்கத்தின் காரணமாக விழுப்புரம், கடலூர், அரியலூர், திருவாரூர் மற்றும் தஞ்சாவூர் மாவட்டங்களை உள்ளடக்கிய டெல்டா பகுதி பயன்பெறுகின்றது.

- இந்த விரிவாக்கத்தின் காரணமாக கும்பகோணம் - தஞ்சாவூர் இடையே பயணநேரம் 75-90நிமிடங்களிலிருந்து 30நிமிடமாக குறையும், மேலும் கும்பகோணம் - திருச்சியை 90 நிமிடங்களில் சென்றடையலாம் என்று எதிர்பார்க்கப்படுகின்றது.

- பண்ருட்டி & வடலூர் பகுதிகளில் அடர்த்தியாக உள்ள அதிக எண்ணிக்கையிலான குடியிருப்பு கட்டமைப்புகள் இடிக்கப்படுவதைத் தவிர்க்க, சுற்றுப்பாதை அமைக்கப்பட்டுள்ளது. வடலூரில் தற்போதுள்ள ஒற்றை வழி கன்னித்தோப்பு நெடுஞ்சாலை பாலம் புதிய நான்கு வழி பாலத்தால் மாற்றப்படுகிறது, இதனால் பலவீனமான பாலத்தின் வழியாக நீண்ட காலமாக நிலவி வந்த போக்குவரத்து சிக்கல் தீர்க்கப்படுகிறது. இந்த சாலை உள்ளூர் பகுதியின் விவசாயப் பொருட்களை அருகிலுள்ள சந்தைப்படுத்தல் மையங்களுக்கு கொண்டு செல்வதை மேம்படுத்தும்.

- இதில் மூன்று புறவழிச்சாலைகள், கொள்ளிடம் ஆற்றின் மீது ஒரு கிமீ நான்கு வழிப் பாலம், நான்கு பெரிய பாலங்கள், ஏழு மேம்பாலங்கள் மற்றும் பல சுரங்கப்பாதைகள் ஆகியவை அடங்கும், இது சேத்தியாத்தோப்பு-சோழபுரம் இடையே பயண நேரத்தை 45 நிமிடங்கள் குறைத்து டெல்டா பிராந்தியத்தின் கலாச்சார மற்றும் விவசாய மையங்களுக்கான இணைப்பை அதிகரிக்கிறது.
# இலங்கைப் பிரீமியர் இலீகு


**இலங்கைப் பிரீமியர் இலீகு** அல்லது **இலங்கைப் பெருங்குழு தொடர் விளையாட்டுப் போட்டிகள்** (*Sri Lanka Premier League*) என்பது இலங்கைத் துடுப்பாட்ட வாரியத்தால் இலங்கையில் நடத்தப்படப் போகின்ற இருபது20 துடுப்பாட்டப் போட்டி ஆகும். இதனுடைய முதலாவது சுற்றுப் போட்டியானது ஆகத்து 10, 2012 இல் தொடங்குகிறது. இப்போட்டியானது அனைத்து மாகாண இருபது20 சுற்றுப் போட்டிக்குப் பதிலாக நடைபெறுகின்றது.  

## வரலாறு
### பின்னணி
மே 2011இல் இந்தியப் பிரீமியர் இலீகை மாதிரியாகக் கொண்டு ஒரு துடுப்பாட்டச் சுற்றுப் போட்டியை நடத்துவுள்ளதாக இலங்கைத் துடுப்பாட்ட வாரியம் அறிவித்தது.  

### 2011 சுற்றுப் போட்டி
சூலை 19, 2011இலிருந்து ஆகத்து 4, 2011 வரை இச்சுற்றுப் போட்டி கொழும்பிலுள்ள ஆர். பிரேமதாச அரங்கத்தில் நடைபெறுவதாக இருந்தது. ஆனாலும் பின்னர், சுற்றுப் போட்டி 2012இற்குப் பிற்போடப்பட்டது.  

### முதற்சுற்றுப் போட்டி
இலங்கைப் பிரீமியர் இலீகின் முதற்சுற்றுப் போட்டியானது கொழும்பிலும் கண்டியிலும் ஆகத்து 10, 2012இலிருந்து ஆகத்து 31, 2012 வரை உள்நாட்டு, வெளிநாட்டு வீரர்களைக் கொண்டு நடைபெறவுள்ளது.  

## அணிகள்
| பசுனகிர பியர்சு | மேன்மாகாணம் | திலகரத்ன தில்சான் |  |
| --- | --- | --- | --- |
| கந்துரட்ட கைட்சு | மத்திய மாகாணம் | குமார் சங்கக்கார |  |
| நெகெனகிர நாகாசு | கிழக்கு மாகாணம் | அஞ்செலோ மாத்தியூசு |  |
| உருகுணை இரைனோசு | தென்மாகாணம் | இலசித்து மாலிங்க |  |
| உதுர ஒரிக்சசு | வட மாகாணம் | முத்தையா முரளிதரன் |  |
| ஊவா உனிக்கோன்சு | ஊவா மாகாணம் | கிறிசு கெயில் |  |
| வயம்ப உவொல்வ்சு | வடமேன்மாகாணம் | மகேல சயவர்தன | } |

## போட்டி வரலாறு
| ஆண்டு | இறுதிப் போட்டி நடைபெறும் இடம் | சுற்றுப் போட்டி விருது பெற்றவர் | இறுதிப் போட்டி |
| --- | --- | --- | --- |
| 2011 | ஆர். பிரேமதாச அரங்கம் | கைவிடப்பட்டது. |  |
| 2012 | ஆர். பிரேமதாச அரங்கம் | } |  |
# அழகே உன்னை ஆராதிக்கிறேன்


**அழகே உன்னை ஆராதிக்கிறேன்** (*Azhage Unnai Aarathikkiren*) என்பது 1979 ஆம் ஆண்டு இயக்குநர் ஸ்ரீதர் இயக்கிய இந்தியத் தமிழ்த் திரைப்படம் ஆகும்.  
நடிகை லதா இத்திரைப்படத்தின் முதன்மைப் பாத்திரமாக நடித்திருந்தார். நடிகை சுபாஷிணி மற்றும் நடிகர் பிரகாஷ் ஆகியோர் இப்படத்தின் மூலம் அறிமுகமாயினர். இத்திரைப் படத்திற்கு இளையராஜா இசையமைத்தார். வாணி ஜெயராம் பாடிய பாடல்களான 'நானே நானா' மற்றும் 'என் கல்யாண வைபோகம்' போன்ற பாடல்கள் புகழ்பெற்ற பாடல்களாகின.  

## நடிகர்கள்
| விஜயகுமார் | முரளி மோகன் மகந்தி | ஸ்ரீநாத் | வாசு |
| --- | --- | --- | --- |
| இலதா | வாணி |  |  |
| ஜெய்கணேஷ் | சரத் பாபு | இராமகிருட்டிணா | வேணு |
| நாகேஷ் | துவாரகீஷ் | விக்டர் |  |
| சின்னி பிரகாஷ் | விமல் |  |  |
| சுபாசினி | வசந்தி | } |  |

;தமிழ்ப் பதிப்பு  
- வி. எஸ். ராகவன்
- வி. கோபாலகிருஷ்ணன்
;கன்னடப் பதிப்பு  
- சிவராம்
;தெலுங்குப் பதிப்பு  
- கோகினா இராமா இராவ்
- இராவி கொண்டல இராவ்

## பாடல்கள்
இத்திரைப்படத்திற்கு இளையராஜா இசையமைத்தார். அனைத்துப் பாடல்களையும் கவிஞர் வாலி இயற்றினார்.  

| 1 | "அழகே உன்னை" | பி. ஜெயச்சந்திரன் | வாலி | 02:07 |
| --- | --- | --- | --- | --- |
| 2 | "அபிசேக நேரத்தில்" | எஸ். பி. பாலசுப்பிரமணியம் | 04:23 |  |
| 3 | "நானே நானா" | வாணி ஜெயராம் | 04:26 |  |
| 4 | "என் கல்யாண" | வாணி ஜெயராம் | 03:57 |  |
| 5 | "குறிஞ்சி மலரில்" | வாணி ஜெயராம், எஸ். பி. பாலசுப்பிரமணியம் | 04:25 |  |
| 6 | "மஸ்தானா" | எஸ். பி. பாலசுப்பிரமணியம், வாணி ஜெயராம், பி. ஜெயச்சந்திரன், ஜென்சி அந்தோனி | 05:02 |  |
| 7 | "தனிமையில்" | வாணி ஜெயராம் | 04:21 | } |
# ஹெவ்லொக் நகரம்


**ஹெவ்லொக் நகரம் ** (*Havelock Town*) இலங்கையின் கொழும்பில் உள்ளதோர் நகர்ப்பகுதி ஆகும். இது கொழும்பின் மையப்பகுதியான கோட்டையிலிருந்து தென்கிழக்கில் ஆறு கிலோமீட்டர் தொலைவில் உள்ளது. இது *கொழும்பு 5* என அஞ்சல் குறியீடு வழங்கப்பட்டுள்ள வலயத்தின் பகுதியாகும். இங்கு வணிக மற்றும் தனிப்பயன்பாட்டிற்குகந்த குடியிருப்புகள் கட்டமைக்கப்படுகின்றன. இலங்கையின் சொத்து மேம்பாட்டு முனைவுகளில் மிகப் பெரும் திட்டமாக இங்கு கட்டமைக்கப்படும் *ஹெவ்லொக் சிட்டி* குடியிருப்புத் திட்டம் விளங்குகிறது.  

## மேற்கோள்களும் குறிப்புக்களும்
# பொறளை



**பொறளை ** (*Borella*) இலங்கையின் கொழும்பில் உள்ள நகர்ப்பகுதிகளிலேயே மிகப்பெரிய ஒன்றாகும். இதன் அஞ்சல் குறியீடு *கொழும்பு 08* ஆகும்.  

## மக்களியல்
பொறளை பலதரப்பட்ட இனத்தவரும் மதத்தவரும் வாழுமிடமாக உள்ளது. இங்குள்ள முதன்மை இனத்தவராக சிங்களவரும் தமிழரும் உள்ளனர். சிறுபான்மையராக பரங்கியர்கள், இலங்கைச் சோனகர் மற்றும் பிறர் உள்ளனர்.  

## விளையாட்டுத் திடல்கள்

- பாக்கியசோதி சரவணமுத்து அரங்கம் - பி.சாரா ஓவல் என்றும் தமிழ் யூனியன் துடுப்பாட்ட மற்றும் தடகள கழகம் என்றும் பரவலாக அறியப்படுகிறது.
- ரோயல் கொழும்பு குழிப்பந்தாட்டக் கழகம் (ரிட்ஜ்வே லிங்க்ஸ் எனவும் அறியப்படுகிறது). 1879இல் நிறுவப்பட்ட இதுவே நாட்டின் மிகத்தொன்மையான குழிப்பந்தாட்ட மைதானமாகும்.
- அப்துல் ரகுமான் விளையாட்டுக் கழகம்

## பள்ளிகள்
- உவெசுலி கல்லூரி
- பண்டாரநாயக்க வித்தியாலயம்
- கேரி கல்லூரி
- தேவி பாலிகா வித்தியாலயம்
- சி. டபுள்யூ. டபுள்யூ. கன்னங்கரா வித்தியாலயம்
- சுசாமியா வர்தனா மகா வித்தியாலயம்
- இரத்னாவளி பாலிகா மகா வித்தியாலயம்
- டி. எஸ். சேனநாயக்கா கல்லூரி

## இடுகாடு
இங்குள்ள *பொறளை கனத்தை இடுகாடு* அனைத்து சமயத்தினருக்குமான கொழும்பின் முதன்மை இடுகாடாகும். இது 1840 இல் நிறுவப்பட்டது. இரண்டு உலகப் போர்களிலும் வீரமரணம் அடைந்தவர்களுக்கு தனியான இடம் உள்ளது. இங்கு எரியூட்டுவதற்கும் வசதிகள் உள்ளன.
# விக்கிப்பீடியா:முதற்பக்கக் கட்டுரைகள்/சூலை 8, 2012


**தமிழர் வரலாற்றுக் காலக்கோடு** கிமு 2,000 இல் தொடங்கி இன்று வரையுள்ள தமிழர்களின் முக்கிய வரலாற்று நிகழ்வுகளைச் சுட்டிக் காட்டுகின்றது. வரலாற்றுக்கு முந்திய காலம், சங்க காலம் முதல் இன்றைய இருபத்தோராம் நூற்றாண்டு வரை தமிழர்களின் ஆட்சி, அரசியல், மொழி, தமிழர்களை ஆண்டோர், இன்னல்கள் என முக்கிய நிகழ்வுகளைச் சுட்டி, தமிழகம், ஈழம், மலேசியா, சிங்கப்பூர், தென் ஆப்பிரிக்கா மற்றும் புலம் பெயர் தமிழர்கள் என விரிவடைந்து முக்கிய நிகழ்வுகளைக் கோடிட்டுக் காட்டுகின்றது இக் காலக்கோடு. **மேலும்...**  
---

**புகாரா** நகரம், உசுபெகிசுதான் நாட்டின் புகாரா மாகாணத்தின் தலைநகராகும். 263,400 பேர் வாழும் இந்நகரம், உசுபெகிசுதானின் ஐந்தாவது மிகப் பெரிய நகராகும். புகாரா நகரைச் சூழவுள்ள பகுதி மிகக் குறைந்தது ஐயாயிரம் ஆண்டு காலமாக மக்கள் வாழிடமாக உள்ளது. பட்டுப் பாதையில் அமைந்துள்ள இந்நகரம் பன்னெடுங்காலமாக வணிகம், அறிவு, பண்பாடு மற்றும் சமயம் என்பவற்றுக்கான புகழ் மிக்க மையமாக இருந்துள்ளது. ஏராளமான பள்ளிவாசல்கள், மதரசாக்களைக் கொண்டுள்ள புகாரா வரலாற்று மையம் உலக பாரம்பரியக் களங்களில் ஒன்றாக யுனெசுக்கோ நிறுவனத்தினால் வகைப்படுத்தப்பட்டுள்ளது. புகாராவின் மக்கள் தொகையில் பெரும்பான்மையானோர் உசுபெக்கு இனத்தினர். ஏராளமான தாஜிக்கு இனத்தினரும் யூதர்கள் உட்படப் பல்வேறு சிறுபான்மை இனத்தினரும் இந்நகரைத் தாயகமாகக் கொண்டுள்ளனர். **மேலும்...**
# டி. காமராஜ்

**டி. காமராஜ்** இந்தியாவின் குறிப்பிடத்தக்க 'பாலியல் மருத்துவர்'களுள் ஒருவர் ஆவார். தமிழகத்தைச் சேர்ந்த இவர், அறிவியல்சார் பத்திரிகைகளில் பாலியல் குறித்த பல ஆராய்ச்சிக் கட்டுரைகளை எழுதியுள்ளார்.  

## தொழில் வாழ்க்கை

அரசு மருத்துவக் கல்லூரியில் உதவிப் பேராசிரியராகப் பணி புரிந்தவர். 'ஆகாஷ் கருத்தரிப்புத் திறன் மையம் மற்றும் மருத்துவமனை' (Aakash Institute of Fertility & Research) எனும் பெயரில் சென்னையில் மருத்துவமனை ஒன்றை நடத்திவருகிறார். 'இந்திய பாலியல் மருத்துவ நிலையம்' (Indian Institute Of Sexual Medicine) எனும் பெயரில் அமைப்பையும் நடத்தி வருகிறார். இவரின் மனைவி ஜெயராணியும் ஒரு மருத்துவர். இருவரும் தங்களின் மருத்துவமனையில் 'மலட்டுத் தன்மை நீக்கு மருத்துவம்' செய்து வருகிறார்கள். பாலியல் குறித்த நூல்களை தமிழிலும் ஆங்கிலத்திலும் காமராஜ் எழுதியுள்ளார்.  

## விருதுகளும் சிறப்புகளும்
இவருக்கு 2012ஆம் ஆண்டிற்குரிய 'சிறந்த மருத்துவர்' பட்டத்தை தமிழ்நாடு டாக்டர் எம். ஜி. ஆர். மருத்துவப் பல்கலைக்கழகம் வழங்கியுள்ளது.
# ஆரிடம்

**ஆரிடம்** என்பது செய்யுள் வகைகளில் ஒன்று.  

இதனை முனிக்கணச் செய்யுள் என்றும் கூறுவர்.  

இது முனிவர்கள் பாடும் செய்யுள்.  

இந்த முனிவர்களை இருடிகள் எனவும் வழங்குவர்.  

இந்த முனிவர்கள் முக்காலமும் உணர்ந்தவர்கள்.  

கற்றோர் அறியா அறிவு மிக்கவர்கள்.  

மனத்தில் எண்ணியபடி ஆக்கவும், அழிக்கவும் பாட வல்லவர்கள்.  

உலகியல் செய்யுள்களுக்கு ஓதிய அளவை முறைகள் ஆரிடத்துக்குப் பொருந்தா.  
## கருவிநூல்
- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், பதிப்பு 2005
## அடிக்குறிப்பு
# விக்கிப்பீடியா:கூகுள் கட்டுரை மொழிபெயர்ப்புத் திட்ட ஒருங்கிணைப்பு/துப்புரவு

:  

துறை வாரியாக கூகுள் கட்டுரைகள்  

## மருத்துவம்
- [[எலும்புப்புரை
- எய்ட்சு
- என்புருக்கி நோய்
- குருதி அழுத்தம்
- கல்லீரல் அழற்சி
- தலசீமியா
- நடுக்குவாதம்
- மரபணு சிகிச்சை
- மூளைக் கட்டி

## தாவரங்கள்
- நஞ்சுப் படர்க்கொடி
- கற்றாழை

## விலங்குகள்
- ஆமை
- அனகோண்டா -
- காட்டுயிர்

## சுற்றுச்சூழல்
- ஓசோன் குறைபாடு
- கழிவு மேலாண்மை
- பேரிடர் மேலாண்மை
- பைங்குடில் விளைவு

## நுட்பம்
- சூரிய மின்சக்தி
- சூரிய மின்கலம்

## வானியல் - புவியியல்
- சூரியக் குடும்பம்
- பரவெளி
- பனி யுகம்
- வெள்ளம்

## இடங்கள்
- ஐதராபாத் (இந்தியா) --✍♏ϴ♓ѦℳℰÐ ッ ЇⒿѦℤẐ © (பேச்சு) 17:26, 26 மார்ச் 2014 (UTC)

## வேதியியல்
- கொலஸ்டிரால்

## பார்க்க
- [[:
# பாட்டியல் மரபு

**பாட்டியல் மரபு** என்பது பாட்டியல் இலக்கணம் கூறும் முதல் நூல்.  

இது எட்டாம் நூற்றாண்டு முத்தொள்ளாயிரம் நூலுக்குப் பிற்பட்டது.  

எனவே பாட்டியல் மரபு ஒன்பதாம் நூற்றாண்டு நூல்.  

இந்த நூலைப் பற்றி உரையாசிரியர்கள் குறிப்பிட்டுள்ளனர்.  
- பஞ்சமரபு – இதனை ‘முன்னோர் பொருள் நெறி’ எனப் பன்னிருபாட்டியல் குறிப்பிட்டு விரிவுபடுத்துவதாகக் கூறிக்கொள்கிறது.
- பின்னுள்ளோர் பாட்டியல் மரபில் கூறியது கலம்பகச் செய்யுள் – நச்சினார்கினியார்
- பாட்டியல் மரபுடையார் – யாப்பருங்கல விருத்தி
- பாட்டியல் மரபு ஒரு தனி நூல் – பேராசிரியர் உரை
- பாட்டியல் மரபு, மாபுராணம் ஆகிய நூல்கள் தாண்டகம் என்னும் பா பற்றிக் கூறுகின்றன.
## கருவிநூல்
- மு. அருணாசலம், தமிழ் இலக்கிய வரலாறு, ஒன்பதாம் நூற்றாண்டு, முதல் பாகம், 2005

## அடிக்குறிப்பு
# தெமட்டகொடை



**தெமட்டகொடை ** (*Dematagoda*) இலங்கையின் கொழும்பில் உள்ள நகர்ப்பகுதிகளிலேயே மிகப்பெரிய ஒன்றாகும். இதன் அஞ்சல் குறியீடு *கொழும்பு 09* ஆகும். இதனைச் சூழ்ந்து பொறளை, மருதானை மற்றும் கொலொன்னாவா நகர்ப்பகுதிகள் உள்ளன. பேஸ்லைன் வீதி இப்பகுதியின் ஊடே செல்கிறது.  

## பள்ளிகள்
- அனிருத்த பாலிகா மகா வித்தியாலயம்
- சேவாலி வித்தியாலயா
- புனித. மாத்யூஸ் கலூரி
- வேலுவன கல்லூரி
- விபுலானந்தா தமிழ் மகா வித்தியாலயம்
- உவெசுலி கல்லூரி
- புனித. ஜோன்ஸ் கல்லூரி

## உணவகங்களும் மதுவகங்களும்
- கோல்டன் மெய்டு ரெஸ்டாரென்ட் & பார்
- பெரெரா & சன்ஸ்

## இங்கு பிறந்த பிரபலங்கள்
- பி. எச். அப்துல் ஹமீட், வானொலி அறிவிப்பாளர்
# அளவுமாற்றம் சோதனை

**அளவுமாற்றம் சோதனை** (*Scalability Testing*) என்பது மென்பொருட் சோதனையின் ஒரு முக்கிய கூறு ஆகும். பல சந்தர்ப்பங்களில் ஒரு மென்பொருள் மட்டுப்படுத்தப்பட்ட தரவுகளைக் கொண்டு பரிசோதிக்கும் போது சிறப்பாக இயங்கும். ஆனால் தரவுகளின் அளவு அல்லது பயனாளர்கள் அளவு கூடும் போது பல சிக்கல்களை எதிர்நோக்கும். எ.கா மட்டுப்படுத்தப்பட்ட தரவுகளைக் கொண்டுள்ள போது வினவு மொழி வினவுகள் இலகுவாக கணக்கிட்டு விடைகளைத் தரும். ஆனால் தரவுகள் அளவு அதிகரிக்கும் போது கணக்கிடுவதற்கான நேரம் வெகுவாக அதிகரித்து இடையில் நின்றும் போகலாம். இவ்வாறான சந்தர்ப்பங்களில் மென்பொருள் மீள்வடிவமைப்பு செய்யப்பட வேண்டிய தேவை எழலாம்.  

அளவுமாற்றம் சோதனைச் செயற்கூறு அல்லாத சோதனை வகை ஆகும்.
# மருதானை



**மருதானை** (*Maradana*) இலங்கையின் கொழும்பில் உள்ள நகர்ப்பகுதிகளிலேயே மிகப்பெரிய ஒன்றாகும். இதன் அஞ்சல் குறியீடு *கொழும்பு 10* ஆகும். இலங்கையின் முதன்மை தொடருந்து முனையமாக நகரிடை மற்றும் நகர்ப்புற தொடர் வண்டிச் சேவைகளை ஒருங்கிணைக்கும் மருதானை இருப்புப்பாதை நிலையம் இங்குள்ளது. இங்கு பல இருப்புப்பாதை பராமரிப்புத் தடங்களும் பட்டறைகளும் உள்ளன. ஒரு தொழில்நுட்பக் கல்லூரி, பல தேசிய பள்ளிகள், வணிக நிறுவனங்கள் இப்பகுதியில் அமைந்துள்ளன.  

## பள்ளிகள்
- கொழும்பு சாஹிரா கல்லூரி
- புனித. ஜோசஃப் கல்லூரி
- ஆனந்தா கல்லூரி
- நாலந்தா கல்லூரி, கொழும்பு
- அசோகா கல்லூரி
# புறக்கோட்டை


**புறக்கோட்டை** (*Pettah*) இலங்கையின் கொழும்பில் உள்ளதோர் நகர்ப்பகுதி ஆகும். இது கொழும்பின் மையப்பகுதியான கோட்டையிலிருந்து கிழக்கில் உள்ளது. இங்குள்ள திறந்தவெளிச் சந்தையும் கடைகளும் புகழ்பெற்றவை. ஜாமி-உல்-அல்ஃபார் மசூதியும் *கான் மணிக் கூண்டு*ம் குறிப்பிடத்தக்க அடையாளங்களாகும்.  

## மக்களியல்
இது பலதரப்பட்ட இனத்தவரும் சமயத்தவரும் வசிக்குமிடமாகும். சோனகர்களும் மெமோன்களும் கூடுதலாக உள்ளனர். இருப்பினும் பெருமளவில் சிங்களவர்களும் தமிழர்களும் இங்கு வசிக்கின்றனர். பரங்கியர்கள், இலங்கை மலேயர்கள் மற்றும் பிற இனத்தவரும் இங்குள்ளனர். பௌத்தம், இந்து சமயம், இசுலாம்,கிறித்தவம் முதன்மையான சமயங்களாகவும் மற்ற சமயங்களும் நம்பிக்கைகளும் சிறுபான்மையாகவும் கடைபிடிக்கப்படுகின்றன.
# திருவகுப்பு

திருவகுப்பு என்னும் நூல் அருணகிரிநாதரால் பாடப்பட்டது.  

இது சந்தப்பாக்களால் ஆன நூல்.  

காலம் 15ஆம் நூற்றாண்டு.  

இந்த நூலில் 25 வகுப்புகள் உள்ளன.  

முருகன் அருளின் சிறப்பு, அடியார் பெருமை முதலானவற்றை வகுத்துக் கூறும் ஒவ்வொரு பாடலும் ஒவ்வொரு வகுப்பு.  

முதல் 18 வகுப்புகள் மட்டுமே அருணகிரிநாதரால் பாடப்பட்டவை, பிற பிற்சேர்க்கை என்பது ஆறுமுகநாவலர் கருத்து.  
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனம்



**ஜவஹர்லால் பட்ட மேற்படிப்பு மருத்துவக்கல்வி மற்றும் ஆராய்ச்சி நிறுவனம்** (ஆங்கிலம்: Jawaharlal Institute of Postgraduate Medical Education and Research), சுருக்கமாக ஜிப்மர்(JIPMER) என்றழைக்கப்படும் இந்நிறுவனம் புதுச்சேரியில் உள்ளது. இந்தியாவின் தலைசிறந்த மருத்துவக் கல்லூரிகளில் இதுவும் ஒன்று. தன்னாட்சி அதிகாரம் கொண்ட இந்நிறுவனம், இந்திய நடுவணரசின் நிதியுதவியுடன் இயங்குகிறது. இந்நிறுவனம் கல்லூரியுடன் கூடிய மருத்துவமனையையும் கொண்டுள்ளது. பல்வேறு மருத்துவப்படிப்புகளை இந்நிறுவனம் வழங்குவதால், இந்திய மாணவர்கள் மட்டுமின்றி அண்டை நாட்டைச் சேர்ந்தவர்களும் இக்கல்லூரியில் பயில்கின்றனர்.  

இந்நிறுவனம் 3000 பணியாளர்களையும் நூற்றுக்கணக்கான ஆசிரியர்களையும் கொண்டுள்ளது. ஒவ்வொரு ஆண்டும் 150 இளநிலை மாணவர்களையும், 200 முதுகலை மாணவர்களையும் சேர்த்துக் கொள்கிறது. பாண்டிச்சேரி முன்னால் சுகாதாரத்துறை அமைச்சர் சோ. தட்சணாமூர்த்தி முதலியார் முயற்சியால் இம்மருத்துவமனை உருவானது.
# மயில் விருத்தம்

**மயில் விருத்தம்** என்னும் நூல் அருணகிரிநாதரால் பாடப்பட்டது.  

சந்தப்பாக்களால் ஆன நூல்.  

காலம் 15ஆம் நூற்றாண்டு.  

இந்த நூலில் விநாயகர் காப்புச் செய்யுளையும் சேர்த்து 11 பாடல்கள் உள்ளன.  

முருகப் பெருமானின் மயில் ஊர்தி இந்த நூலில் சிறப்பித்துப் பாடப்பட்டுள்ளது.  
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# சேவல் விருத்தம்

சேவல் விருத்தம் என்னும் நூல் அருணகிரிநாதரால் பாடப்பட்டது.  

இது சந்தப்பாக்களால் ஆன நூல்.  

காலம் 15ஆம் நூற்றாண்டு.  

இந்த நூலில் விநாயகர் காப்புச் செய்யுளையும் சேர்த்து 11 பாடல்கள் உள்ளன.  

முருகப் பெருமானின் சேவல் கொடி இந்த நூலில் சிறப்பித்துப் பாடப்பட்டுள்ளது.  
- இந்த நூல் மிகவும் பிற்பட்ட காலத்த்து என உ. வே. சாமிநாதையர் குறிப்பிடுகிறார்.
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# முருகாற்றுப்படை

முருகாற்றுப்படை என்னும் பெயரில் ஐந்து நூல்கள் உள்ளன.  
- திருமுருகாற்றுப்படை – சங்ககால நக்கீரர் பாடிய நூல்
சித்தாந்தம் என்னும் இதழில் அருணகிரிநாதர் பாடியனவாக நான்கு நூல்கள் காட்டப்பட்டுள்ளன.  
- அருள்முருகாற்றுப்படை
:இது 69 அடிகள் கொண்ட ஆசிரியப்பா. இதன் முதலிலும் முடிவிலும் இரண்டு வெண்பாக்கள் இணைக்கப்பட்டுள்ளன.  
- பொருள்முருகாற்றுப்படை
:35 அடிகள் கொண்ட ஆசிரியப்பா  
- அணிமுருகாற்றுப்படை
:41 அடிகள் கொண்ட ஆசிரியப்பா  
- வருமுருகாற்றுப்படை
:64 அடிகள் கொண்ட ஆசிரியப்பா. இது கந்தர் சஷ்டி கவசத்தில் உள்ளது போன்ற நடையினைக் கொண்டுள்ளது.  
என்பன அவை.  
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
## அடிக்குறிப்பு
# ஈரோடு புத்தகத் திருவிழா


**ஈரோடு புத்தகக் கண்காட்சி ** அல்லது **ஈரோடு புத்தகத் திருவிழா** என்பது தமிழ்நாட்டின் ஈரோடு மாநகரில் “மக்கள் சிந்தனைப் பேரவை” என்கிற அமைப்பின் மூலம் ஆண்டுதோறும் வ உ சி பூங்காவில் நடத்தப்படும் ஓர் புத்தகக் கண்காட்சியாகும். இப்புத்தகக் கண்காட்சியில் தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் மற்றும் இந்தியாவின் முக்கிய பதிப்பகங்கள் சிலவும் கலந்து கொள்கின்றன. 2005 ஆம் ஆண்டு முதல் இந்தக் கண்காட்சி ஆண்டுதோறும் நடத்தப் பெற்று வருகின்றது.  

## கண்காட்சி அரங்குகள்
12 நாட்கள் நடத்தப் பெறும் இக்கண்காட்சியில் பதிப்பகங்கள் அல்லது விற்பனையாளர்களுக்குத் தனித்தனியாக கடைகள் அமைக்கப்படும். இந்தக் கடைகளில் புத்தகங்கள் விற்பனைக்காக காட்சிப்படுத்தப்படும். பத்து நாட்கள் நடத்தப்படும் இக்கண்காட்சி காலை 11 மணிக்குத் தொடங்கி இரவு 10 மணி வரை செயல்படும்.  

## 2014 வருடத்திற்கான ஈரோடு புத்தகத் திருவிழா
ஆகஸ்ட் 1-இல் ஈரோடு, வ.உ.சி. பூங்கா மைதானத்தில் துவங்கியது. ஆகஸ்டு 12 வரை நடைபெற்றது. ஆகஸ்டு 1 மாலை ஆறு மணிக்கு இசையமைப்பாளர் இளையராஜா துவக்கி வைத்தார்.  
"தமிழ்வேள் கோ.சாரங்கபாணி நினைவு உலகத் தமிழர் படைப்பரங்கம்' என்ற உலகத் தமிழர் படைப்புகளுக்கான அரங்கில் பிற நாடுகளில் வசிக்கும் படைப்பாளர்களின் படைப்புகள் அறிமுகப்படுத்தப்பட்டது.  

### கருத்தரங்கம்
இக்கண்காட்சியில் மாலை 5. 30 மணிக்கு முக்கிய எழுத்தாளர்கள், தமிழறிஞர்கள் பங்கேற்கும் சொற்பொழிவுகள், கருத்தரங்குகள் போன்றவை இடம் பெற்றன.  

### திட்டமிடப்பட்ட சிறப்புரை நிகழ்ச்சிகள்: ஆகஸ்ட் 2014
| தேதி | நேரம் | தலைப்பு/நிகழ்ச்சி | தலைவர்கள் |  |
| --- | --- | --- | --- | --- |
| ஆகஸ்ட் 1 | மாலை 6 மணி | தொடக்க விழா | இசையமைப்பாளர் இளையராஜா |  |
| ஆகஸ்ட் 2 | மாலை 6 மணி | தன்னம்பிக்கைத் தமிழ் | சுகி.சிவம் |  |
| ஆகஸ்ட் 3 | மாலை 6 மணி | கவியரங்கம் | கவிஞர் அப்துல் ரகுமான் |  |
| ஆகஸ்ட் 4 | மாலை 6 மணி | இன்னிசை நிகழ்ச்சி | புஷ்பவனம் குப்புசாமி, அனிதா குப்புசாமி குழுவினர் |  |
| ஆகஸ்ட் 5 | மாலை 6 மணி | இலக்கியத்தில் பெண்கள் | சொற்பொழிவாளர் நெல்லை கண்ணன் |  |
| ஆகஸ்ட் 6 | மாலை 6 மணி | பட்டிமன்றம் | பேராசிரியர் சாலமன் பாப்பையா |  |
| ஆகஸ்ட் 7 | மாலை 6 மணி | கசடறக் கற்க | பேராசிரியர் கு.ஞானசம்பந்தன் |  |
| ஆகஸ்ட் 8 | மாலை 6 மணி | அறிவே கடவுள் | கவிஞர் வைரமுத்து |  |
| ஆகஸ்ட் 9 | மாலை 6 மணி | மண் பயனுற வேண்டும் | பேராசிரியர் இளம்பிறை மணிமாறன் |  |
| ஆகஸ்ட் 10 | மாலை 6 மணி | வாழ்க்கை ஒரு வானவில் | நடிகர் சிவகுமார் |  |
| ஆகஸ்ட் 11 | மாலை 6 மணி | கம்பன் என்றொரு மானுடம் | ஆன்மிகச் சொற்பொழிவாளர் இலங்கை ஜெயராஜ் |  |
| ஆகஸ்ட் 12 | மாலை 6 மணி | நிறைவு விழா | முன்னாள் குடியரசுத் தலைவர் ஏ.பி.ஜெ. அப்துல் கலாம் | } |
# முத்தி விநாயகர் அகவல்

**முத்தி விநாயகர் அகவல்** என்னும் நூல் அருணகிரிநாதர் செய்தார் என்னும் போலிக் குறிப்போடு அச்சிடப்பட்டுள்ளது.  

ஆத்திசூடி நூலில் காணப்படுவது போல ‘அ’ எழுத்து மோனையில் தொடங்கி ‘வௌ’ வரை உள்ள எழுத்து மோனைகளைக் கொண்டு தமிழ் நெடுங்கணக்கு எழுத்து வரிசையில் அடிகள் தொடுக்கப்பட்டுள்ளன.  

ஒவ்வொரு அடியும் “நமோ நமோ” என்று முடிகிறது.  
## கருவிநூல்
- மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005
# ஏ. எஸ். ராகவன்

**ஏ. எஸ். ராகவன்** (1928 - சூலை 8, 2012) தமிழக எழுத்தாளர். 1960கள்-70களில் ஆனந்த விகடன், கல்கி, கலைமகள், அமுதசுரபி உள்ளிட்ட இதழ்களில் சிறுகதைகள், தொடர்கதைகள், குறும்புதினங்கள் எழுதியவர். தமிழ், ஆங்கிலம் உள்ளிட்ட மொழிகளில் புலமை பெற்றவர்.  

## வாழ்க்கைச் சுருக்கம்
திருச்சி அருகில் அமராவதி நதி ஓடும் கரூர் இவர் பிறந்த ஊர். இவரின் தந்தையின் சொந்த ஊர் கரூர் அருகில் உள்ள புதுப்பாளையம்.  
சென்னை நங்கநல்லூரில் வசித்து வந்தவர். இவர் எழுத்தாளர்கள் சைலஜா, ராஜரிஷி, மற்றும் நாராயணன் ஆகியோரின் தந்தையும், எழுத்தாளர் இந்திரா சௌந்தரராஜனின் பெரியப்பாவும் ஆவார்.  

## எழுத்துலகில்
தம் எழுத்துலக வாழ்வை 1950களில் தொடங்கிய இராகவனின் முதல் சிறுகதை "சலீமா பேகம்" ஆனந்த விகடனில் வெளி வந்தது. அதன்பின் புதினங்கள், சிறுகதைகள், நாடகங்கள் பல எழுதினார். கல்கி, கலைமகள், தினமணி கதிர் எனப் பல பத்திரிகைகளில் தொடர்ந்து எழுதினார். தினமணி நிறுவனத்தின் மாத வெளியீடாக வெளிவந்து கொண்டிருந்த "கதைக்கதிர்" இதழில் மாத நாவல்களும் எழுதினார். புகழ்பெற்ற இவரது "மனிதன்" என்ற புதினம் முழுக்க முழுக்க இவரது சொந்த ஊர் பற்றியது.  

திருச்சி ரெயில்வேயில் பணி புரிந்த ஏ. எஸ். ராகவன் திருச்சி எழுத்தாளர் சங்கத்தின் செயலாளராகப் பல ஆண்டுகள் இருந்திருக்கிறார்.  

15 நாவல்கள், சுமார் 250 சிறுகதைகள், நூற்றுக்கணக்கான வானொலி நாடகங்கள், மூன்று மேடை நாடகங்கள் எனத் தற்கால இலக்கியத்திற்கான இவருடைய பங்களிப்பு அதிகம். "மலர்ந்த மனம்", "உயிர் நோன்பு" போன்ற நாவல்களும், "அன்பின் வழி", "உணர்வின் விழிப்பு" போன்ற சிறுகதைத் தொகுதிகளும் வாசகர்களால் மறக்க முடியாதவை.”யாத்திரை” என்ற நாவல் கல்கி இதழில் தொடர்கதையாக வெளிவந்துள்ளது.  

## எழுதிய நூல்கள் சில
- சாவை வென்ற வீரர், வாழ்க்கை வரலாறு (1965)
- தீர்த்தக் கரையினிலே
- உயிர் நோன்பு (புதினம், 1962)
- சுயம்வரம்
- மலர்ந்த மனம் (புதினம்)
- அன்பின் வழி (சிறுகதைகள்)
- உணர்வின் விழிப்பு (சிறுகதைகள்)